એક મિનિટનો વીડિયો આ માણસના અસ્તિત્ત્વનો દુર્લભ પુરાવો છે.

આશરે 50 વર્ષ જેટલી વય ધરાવતો આ માણસ તેમની પ્રજાતિના અંતિમ થોડા લોકોની હત્યા થઈ ગયા બાદ બ્રાઝિલના એમેઝોનમાં 22 વર્ષથી  રહે છે.

થોડા અંતરેથી રેકર્ડ કરેલો આ વીડિયો બ્રાઝિલની સરકારની એજન્સી 'ફુનાઈ'એ જાહેર કર્યો છે, જેમાં એક પુરુષ કુહાડીથી ઝાડ કાપતો દેખાય છે.

આ વીડિયો વિશ્વમાં શૅર થઈ રહ્યો છે પણ આ વીડિયોમાં જે દેખાય છે તેના કરતાં ઘણું વધારે જાણવા જેવું  છે.

તેનો વીડિયો કેમ રેકર્ડ કરાયો?

1996થી 'ફુનાઈ' દ્વારા આ માણસનું દૂરથી નિરીક્ષણ કરાતું હતું. ઉત્તર-પશ્ચિમ રૉન્ડોનિયાના જે ભૂમિ વિસ્તારમાં ફરે છે, એ વિસ્તારની જમીનો પરના પ્રતિબંધ રિન્યુ કરવા માટે એ જીવિત છે એ સિદ્ધ કરવું જરૂરી હતું. 

4 હજાર હૅક્ટર જેટલો વિસ્તાર ખાનગી ખેતરો અને જમીનોથી ઘેરાયેલો છે પણ આ વિસ્તારમાં પ્રવેશવાની કોઈને પરવાનગી નથી.

બ્રાઝિલના બંધારણ પ્રમાણે, સ્થાનિક લોકોને જમીન રાખવાનો અધિકાર છે.

સર્વાઇવલ ઇન્ટરનેશનલ નામની આદિવાસી લોકોના હિત માટે કામ કરતી સંસ્થાના સંશોધન ઍન્ડ ઍડવોકસી ડિરેક્ટર ફિયોના વૉટ્સન કહે છે, "એ માણસ જીવિત છે એવું તેમને વારંવાર સાબિત કરતા રહેવું પડે છે."

તેમણે બીબીસી સાથેની વાતચીતમાં કહ્યું, "આ વીડિયો જાહેર કરવા પાછળનો રાજકીય હેતુ પણ છે."

"કૉંગ્રેસમાં કૃષિઉદ્યોગનું વર્ચસ્વ છે, ફુનાઈના બજેટમાં ઘટાડો કરાયો છે. તે સ્વદેશી અધિકારો પર હુમલો કરવા સમાન છે."

ફુનાઈના દાવાઓને ભૂતકાળમાં ખેડૂતોએ પડકાર્યા હતા.

આ માણસ વિશે કઈ બાબતો પ્રચલિત છે?

'માલોકા' તરીકે ઓળખાતી ઘાસની ઝૂંપડી, જે આદિવાસી પ્રજાતીના આ માણસે બનાવી હતી.

તેઓ ઘણા સંશોધન રિપોર્ટ અને પ્રેસ આર્ટિકલનો વિષય બન્યા છે. 

યુએસ પત્રકાર મૉન્ટે રીલે તેમના પર 'ધ લાસ્ટ ઑફ ધ ટ્રાઇબ : ધ એપિક ક્વેસ્ટ ટુ સેવ લૉન મૅન ઇન ધ એમેઝોન' નામનું પુસ્તક પણ લખાયું છે.

આ માણસને અનકૉન્ટેક્ટૅડ તરીકે વર્ગીકૃત કરાયો છે. એનો અર્થ એવો છે કે અત્યાર સુધી આ માણસ સાથે તેમની પ્રજાતિ સિવાયની કોઈ પણ વ્યક્તિએ વાત કરી નથી.

1995માં ખેડૂતો દ્વારા 6 લોકો પર હુમલો કરાયો હતો, એ પૈકી આ એકમાત્ર જીવિત બચ્યો હોવાનું માનવામાં આવે છે.

આ આદિવાસી પ્રજાતીને કોઈ જ નામ આપવામાં આવ્યું નથી અને તેઓ કઈ ભાષા બોલે છે એ વિશે પણ ખબર નથી.

વર્ષો સુધી બ્રાઝિલનું મીડિયા તેમને 'ધ હૉલ ઇન્ડિયન' તરીકે ઓળખતું હતું. 

તેઓ છુપાવા માટે અથવા પ્રાણીઓનો શિકાર કરવા માટે ગાઢ જંગલમાં એકલા રહે... \n\nમને ઉપરના લેખ માટે સારું શીર્ષક આપો.
એમેઝોનના જંગલમાં રહેતા વિશ્વના સૌથી એકલા માણસની કહાણી